ELEMENTI I KRITERIJI VREDNOVANJA

GLAZBENA KULTURA

4. RAZRED

U nastavnom predmetu Glazbena kultura vrednuju se dva elementa:

1. SLUŠANJE I POZNAVANJE GLAZBE
2. IZRAŽAVANJE GLAZBOM I UZ GLAZBU

**SLUŠANJE I POZNAVANJE GLAZBE**

Ishodi se ostvaruju kroz upoznavanje različitih glazbenih vrsta, pravaca, stilova, žanrova. Učenici stječu znanja o glazbeno – izražajnim sastavnicama, uče vrednovati glazbu te razvijaju glazbeni ukus putem aktivnog slušanja glazbe.

Odličan (5) - Rado sudjeluje u slušanju glazbe i na temelju slušanja samostalno i sigurno prepoznaje pojedine glazbeno – izražajne sastavnice (dinamika, tempo), osnovne skupine glazbala i pjevačkih glasova te boje muških i ženskih pjevačkih glasova.

Vrlo dobar (4) – Većinom rado sudjeluje u slušanju glazbe. Prepoznaje i uspoređuje pojedine glazbeno – izražajne sastavnice, osnovne skupine glazbala i pjevačkih glasova te boje muških i ženskih pjevačkih glasova uz povremenu pomoć učitelja.

Dobar (3) - Učenik povremeno sudjeluje u slušanju glazbe. Razlikuje pojedine glazbeno – izražajne sastavnice, osnovne skupine glazbala i pjevačkih glasova te boje muških i ženskih pjevačkih glasova.

Dovoljan (2) – Učenik rijetko sudjeluje u slušanju glazbe. Prepoznaje pojedine glazbeno – izražajne sastavnice, osnovne skupine glazbala i pjevačkih glasova te boje muških i ženskih pjevačkih glasova. uz veću pomoć učitelja.

Nedovoljan (1) – Učenik ne sudjeluje u slušanju glazbe. Ne prepoznaje pojedine glazbeno – izražajne sastavnice i osnovne skupine glazbala niti uz pomoć učitelja.

**IZRAŽAVANJE GLAZBOM I UZ GLAZBU**

Izvođenje glazbenih aktivnosti (pjevanje, sviranje, glazbene igre, glazbeno stvaralaštvo, pokret uz glazbu).

Odličan (5) - Učenik rado pjeva, redovito sudjeluje u razrednom muziciranju, pokazuje veliki interes za pjevanje i druge glazbene aktivnosti u razredu te usklađuje svoju izvedbu s izvedbama drugih. Pri pjevanju se trudi uvažavati pravila kulture pjevanja, intonaciju, ritam, tekst, glazbeno-izražajne sastavnice i stilska obilježja pjesme.

Vrlo dobar (4) - Učenik pokazuje određeni interes za uključivanje u zajedničko razredno muziciranje, većinom sudjeluje u pjevanju i drugim glazbenim aktivnostima. Pri pjevanju se uglavnom trudi uvažavati pravila kulture pjevanja, intonaciju, ritam, tekst, glazbeno-izražajne sastavnice i stilska obilježja pjesme.

Dobar (3) - Učenik često ne sudjeluje u zajedničkom pjevanju i drugim oblicima skupnog muziciranja. Potrebno ga je neprestano poticati na uključivanje u razredne glazbene aktivnosti, pri pjevanju se rijetko trudi uvažavati pravila kulture pjevanja, intonaciju, ritam, tekst, glazbeno-izražajne sastavnice i stilska obilježja pjesme.

Dovoljan (2) - Učenik vrlo rijetko sudjeluje u pjevanju i drugim oblicima razrednog muziciranja. Većinom se ne trudi uvažavati pravila kulture pjevanja, intonaciju, ritam, tekst, glazbeno-izražajne sastavnice i stilska obilježja pjesme.

Nedovoljan (1) - Učenik niti uz poticaj učitelja ne sudjeluje u pjevanju i izvođenju glazbe i ne uključuje se u zajedničke glazbene aktivnosti.

**ZAKLJUČNA OCJENA**

Zaključna ocjena iz predmeta temelji se na ocjenama tijekom nastavne godine i na bilješkama o odnosu prema radu. Odnos prema radu obuhvaća donošenje pribora, zainteresiranost za rad, pisanje domaćih zadataka i izvršavanje ostalih zadataka tijekom odgojno – obrazovnog procesa.